पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर । ट्रेन से जयपुर स्टेशन पर उतरने वालों को बाहर निकलने की जरूरत नहीं होगी। इसके लिए रेलवे स्टेशन के प्लेटफार्म नंबर 1 से जुड़े फुट ओवरब्रिज को सीधे मेट्रो स्टेशन से जोड़ा जाएगा। रेलवे और डीएमआरसी ने इसकी पूरी तैयारी कर ली है। मेट्रो स्टेशन हसनपुरा ओवरब्रिज के पास बन रहा है।
रेलवे स्टेशन के प्लेटफॉर्म 1 फुट ओवरब्रिज से मेट्रो स्टेशन की दूरी 200 से 250 मीटर है। योजना के अनुसार इस फुट ओवरब्रिज से स्काई वॉक-वे बनाया जाएगा, जो मेट्रो स्टेशन के टिकटिंग फ्लोर यानी पहली मंजिल पर मिलेगा। इसके माध्यम से जो भी यात्री स्टेशन से उतरकर मेट्रो के माध्यम से अपने गंतव्य तक जाना चाहेंगे, वे सीधे ही स्काई वॉक-वे के माध्यम से जा सकेंगे।
इसी प्रकार अन्य स्थानों से मेट्रो ट्रेन के माध्यम से रेलवे स्टेशन आने वाले यात्री भी सीधे इस फ्लोर से रेलवे स्टेशन में प्रवेश कर सकेंगे। इसके लिए उन्हें मेट्रो स्टेशन के प्लेटफॉर्म से नीचे केवल टिकटिंग फ्लोर तक ही उतरना होगा, बाहर निकलने की जरूरत नहीं होगी।
डिजाइन तैयार कर रेलवे को दिया
डीएमआरसी के चीफ प्रोजेक्ट डायरेक्टर अतुल गाडगिल ने बताया कि उनकी ओर से स्काई वॉक-वे का डिजाइन फाइनल कर दिया गया है। यह डिजाइन रेलवे को सौंप दिया गया है। चूंकि इस स्काई वॉक-वे के लिए ज्यादातर काम रेलवे स्टेशन के परिसर और रेलवे के अधिकार क्षेत्र में किया जाना है, ऐसे में इसका काम पूरी तरह रेलवे ही करेगा। यह अभी निर्णय किया जाना है कि इस पर होने वाले खर्च में रेलवे और डीएमआरसी का कितना-कितना शेयर होगा।
रेलवे के सीपीआरओ तरुण जैन ने बताया कि स्काई वॉक-वे के लिए रेलवे की योजना तैयार हो गई है। अब इसके खर्च का एस्टिमेट तैयार किया जा रहा है। जेएमआरसी के सीएमडी निहालचंद गोयल ने बताया कि स्काई वॉक स्वचालित होता कि नहीं, इसके लिए नए डिजाइन पर विचार किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn